APFEL ARENA

BOŽIĆNI MALONOGOMETNI TURNIR MAKARANA
2024-12-16 - 2024-12-29 | Apfel Arena, Put Volicije 5, Makarska, Hrvatska
Tradicionalni božićni malonogometni turnir se ove godine igra u četiri kategorije. Turnir započinje 16. prosinca te traje do 29. prosinca kada se igraju završnice u svim kategorijama. Sve novosti o turniru, rezultate i raspored pratite na Instagram profilu @apfel.arena.makarana2023

Božićni koncert
2024-12-18 20:00 (Europe/Zagreb)
Tradicionalni božićni koncert održat će se 18. prosinca u 20:00 sati u Apfel Areni. Ove godine će najljepše božićne pjesme za vas pjevati velika Radojka Šverko, Marko Tolja, Grupa Cambi, Tanja Šimić te klape Fjoret i Berulia. Glazbena pratnja bit će im veliki orkestar pod dirigentskom palicom talentiranog Brune Bišćana. Da sve teče glatko pobrinut će se Žana Šulenta koja će voditi program božićnog koncerta.
Ova božićna bajka nam je svima draga i želimo s vama podijeliti radost koju osjećamo u organizaciji ovakvih događanja. Pridružite nam se na božićnom koncertu i živite našu tradiciju s nama.
Ulaznice za koncert dostupne su na Info pultu po cijeni od 25€.
Rezervacije:
+385 99 542 7385
info@apfelarena.hr

Gospodar prstenova: Rat Rohirrima
2024-12-19 19:00
2h 14m – JP, US, NZ
Pripremite se za povratak u epski svijet Gospodara Prstenova u velikom anime spektaklu pod redateljskom palicom Kenjija Kamiyame.
Film se odvija 183 godine prije događaja iz trilogije “Gospodar prstenova” i donosi priču o legendarnom kralju Rohana, Helmu Hammerhandu, i njegovoj obitelji. Sudbina Kuće Helma Hammerhanda doživljava dramu kada Wulf, pametni i nemilosrdni lord Dunlendinga, pokrene iznenadni napad u potrazi za osvetom. Helm i njegov narod prisiljeni su na hrabri posljednji otpor u drevnoj utvrdi Hornburg, koja će kasnije postati poznata kao Helmova Dubina (Helm’s Deep). Dok se situacija pogoršava, Helmovu kćer Héru očekuje izazov preuzimanja vodstva otpora protiv neprijatelja koji želi njihovo potpuno uništenje.

Ulaznice su dostupne u prodaji na info pultu i online putem Kino Mediteran Makarska.

Dječje radionice u Apfel Areni
2024-12-21 17:00, 2024-12-30 11:00
Ove godine smo pripremili i niz radionica za najmlađe. Bilo da vaše dijete voli kreativnost, draže mu je čitanje bajki ili vam se čini najsretnije kad “izbaci” višak energije, u Apfel Areni možete pronaći nešto baš za njih.
Naime, 10. prosinca održat će se Radionica ukrašavanja božićnih kolačića, namijenjena je djeci od 3 do 10 godina, traje sat vremena, a broj mjesta je ograničen, stoga požurite rezervirati mjesto za svog mališana! Prijave primamo do 9. prosinca. Cijena radionice je 5€.
21. prosinca u 17:00 sati je Čitaonica. Jelena Mihnjak vašim će mališanima održati izvrsnu čitaonicu. Ambijent velike kino dvorane osigurat će da vaša djeca doista uživaju u jednom novom iskustvu. Rezervirajte svoje mjesto na vrijeme! Prijave primamo do 20. prosinca. Radionica je namijenjena djeci od 3 do 10 godina. Cijena čitaonice je 3€.

U ponedjeljak, 30. prosinca u 11:00 sati organiziramo Plesnu Novu godinu! Vaša djeca vole oblačiti kostime omiljenih likova iz crtića, ali ne znate gdje biste ih poveli kostimirane? Pustite ih nek se odjenu u najdraže kostime i dožive doček kakav i sami priželjkujemo. Uz pjesmu i ples, dobru energiju i nazdravljanje (dječjim) šampanjcem. Broj mjesta je ograničen, stoga je potrebno unaprijed rezervirati mjesto za vašeg mališana. Aktivnost je namijenjena djeci od 3 do 10 godina, a prijave su otvorene do 29. prosinca. Ulaz je 3€.
Imajte na umu da je broj mjesta za sve ograničen te da ih je potrebno unaprijed rezervirati na Info pultu Apfel Arene.
Kontakt:
+385 99 542 7385
info@apfelarena.hr

Crveni
2024-12-21 19:00
2h 3m – US
Blagdanski spektakl prepun adrenalina, humora i neočekivanih obrata donosi ludu vožnju svijetom u misiji spašavanja najdražeg praznika!
Kada otmu Djeda Božićnjaka, poznatog pod kodnim imenom “Crveni”, šef osiguranja Sjevernog Pola (Dwayne Johnson) mora udružiti snage s najpoznatijim svjetskim lovcem na ucjene (Chris Evans) kako bi spasili Božić.
U blagdanskoj avanturi redatelja Jakea Kasdana, poznatog po hitovima kao što su “Jumanji” filmovi, impresivnu glumačku postavu predvodi Dwayne Johnson, a ostale uloge tumače zvijezde Chris Evans, Lucy Liu, Kiernan Shipke, oskarovac J.K. Simmons.

Ulaznice su dostupne u prodaji na info pultu i online putem Kino Mediteran Makarska.

Mufasa: Kralj lavova
2024-12-22 17:00
2h 0m – US
Nevjerojatna priča o usponu voljenog kralja Ponosne Zemlje u epskom spektaklu za sve uzraste!
Rafiki prepričava maloj lavici Kiari – kćeri Simbe i Nale – legendu o Mufasi. Priča se vraća u prošlost i prikazuje Mufasu kao izgubljeno i usamljeno siroče, sve dok ne upozna suosjećajnog lava Taku, nasljednika kraljevske loze. Nakon njihovog slučajnog susreta započinje putovanje skupine neobičnih prijatelja koji traže svoju sudbinu i putem pokušavaju izbjeći prijeteću opasnost smrtonosnog neprijatelja.

Ulaznice su dostupne u prodaji na info pultu i online putem Kino Mediteran Makarska.

Za danas toliko
2024-12-26 19:00
1h 34m – RS
Za danas toliko film je koji će oraspoložiti i najokorjelije mrgude, slažu se kritičari i publika.
Početak je ljeta, pravo vrijeme za ponovna okupljanja, i u zraku se osjeća mješavina bezbrižnosti i nostalgije. Vaso se iz Beograda vraća u rodni Kragujevac kako bi posjetio brata, sestru i malenu nećakinju koji žive zajedno u njihovoj obiteljskoj kući. Početnu radost prekida vijest da je njihova voljena učiteljica glume umrla… Prema riječima redatelja, Za danas toliko nastao je iz potrebe za drugačijom vrstom vremena u kojem ljudi slušaju jedni druge.
Drugi film Marka Đorđevića (Moj jutarnji smijeh, 2019. – IFFR) doživio je veliki uspjeh u regionalnim kinima, u kojima ga je već pogledalo preko 80.000 gledatelja.

Ulaznice su dostupne u prodaji na info pultu i online putem Kino Mediteran Makarska.

Better man
2024-12-28 19:00
2h 14min

Redatelj Michael Gracey (poznat po hitu The Greatest Showman) donosi inovativnu biografsku priču o životu pop zvijezde Robbieja Williamsa – ispričanu na način koji nitko ne očekuje! Better Man prati sve ključne trenutke Williamsove karijere, od djetinjstva do slave, turbulentnih odnosa i borbi s ovisnostima, uz nevjerojatne vizualne efekte i emotivne prizore. Better Man je neobično iskrena i intimna priča u kojoj Williams razotkriva svoje najdublje demone. Film donosi sve ono što Robbie Williams najbolje radi – sjajnu zabavu, nevjerojatnu scensku prisutnost i dirljivu priču koja ostaje s vama dugo nakon odjavne špice.

Sonic: Super jež 3
2024-12-29 17:00
1h 49m – US, JP
Omiljeni superbrzi plavi jež se vraća u novoj, još većoj, avanturi u kojoj se ponovno udružuju brzina, akcija i emocije!
Sonic, Knuckles i Tails ponovno se udružuju kako bi se suočili s moćnim novim protivnikom –tajanstvenim zlikovcem Shadowom koji ima nevjerojatne moći kakve još nisu vidjeli. S obzirom na to da su im sposobnosti nadmašene u svakom pogledu, Sonicov tim mora potražiti neočekivanu pomoć kako bi uspjeli zaustaviti Shadowa i spasiti planet.
Adrenalinski blockbuster donosi epsku akciju i napetost u kojoj će uživati svi fanovi Sonic franšize.

Ulaznice su dostupne u prodaji na info pultu i online putem Kino Mediteran Makarska.

Mufasa: Kralj lavova - TITL
2025-01-02 19:00

Grandpa Guru
2025-01-04 19:00
1h 31m – BA, HR
“Grandpa Guru” je portretni dokumentarac koji eklektičnim stilom prikazuje kontinuitet rada benda Kultur Shock, s posebnim naglaskom na zanimljiv život, glazbu i umjetnost njihova pjevača i frontmena Srđana Gine Jevđevića. U filmu pratimo Ginovo duhovno putovanje u potrazi za vlastitim identitetom i mjestom u svijetu, nakon izlaska iz sarajevskog ratnog okruženja i dolaska u Seattle, gdje je upoznao Krista Novoselica iz grupe Nirvana i Jella Biafru iz benda Dead Kennedys, koji ga potiču da se nastavi baviti glazbom. Gina progone pitanje pripadnosti i osjećaj rastrganosti između života u Americi, Sarajeva i majke za koju je iznimno vezan. Ovo je priča o transformacijama jedne osobe u teškim vremenima, bijegu na kraj svijeta i demonu koji ga prati.

Ulaznice su dostupne u prodaji na info pultu i online putem Kino Mediteran Makarska.

Snježna kraljica: Čarobni portal - SINK
2025-01-05 17:00
1h 15m – RU, CY
Novi nastavak bajkovitog animiranog hita Snježna kraljica!
Kai i Gerda živjeli su u mirnom i toplom gradiću, sve dok se jednog dana nisu pojavili Ledeni duhovi, donoseći sa sobom vječnu zimu i prijetnju da zamrznu cijeli svijet. No, nada stiže u obliku male, tajanstvene čarobnice po imenu Ila. S nevjerojatnom hrabrošću i magijom, Ila se udružuje s našim junacima i vodi ih u očaravajući, ali opasni svijet Zemlje zrcala.

Ulaznice su dostupne u prodaji na info pultu i online putem Kino Mediteran Makarska.

Naša djeca
2025-01-09 19:00
1h 35m – HR
Film o redatelju Silvestru Kolbasu, njegovoj supruzi Nataši i njihovo troje djece – Jakovu, Evi i Anti.
Silvestar je drugi put oženjen. Ima troje djece: 38-godišnjeg Jakova iz prvog braka, 22-godišnju Evu iz drugog braka koja je rođena postupkom umjetne oplodnje, i 23-godišnjeg Antu, usvojenog iz dječjeg doma u dobi od 8 godina.
Kako djeca utječu na njegove osjećaje i stavove te na odnos njega i supruge? Kako on utječe ili je dosad utjecao na svako dijete i daje li im svima jednako ljubavi? Mijenjaju li ga djeca?

Ulaznice su dostupne u prodaji na info pultu i online putem Kino Mediteran Makarska.

Požuda
2025-01-11 19:00
1h 54m – US, NL
Moćna izvršna direktorica (Nicole Kidman) stavlja svoju karijeru i obitelj na kocku kada započne burnu aferu s mnogo mlađim pripravnikom (Harris Dickinson).

Ulaznice su dostupne u prodaji na info pultu i online putem Kino Mediteran Makarska.

Vaiana 2 - SINK
2025-01-12 17:00
1h 40m – US, CA
Walt Disney Animation Studios ponovno okuplja Vaianu i Mauija u epskom animiranom glazbenom nastavku velikog kino hita iz 2016. godine, na novom putovanju uz posadu neočekivanih moreplovaca.
Kada primi iznenadni poziv svojih predaka, Vaiana se mora otisnuti u daleke krajeve Oceanije i suočiti se s opasnostima i izgubljenim morskim prostranstvima u avanturi kakvu nikada prije nije doživjela.

Ulaznice su dostupne u prodaji na info pultu i online putem Kino Mediteran Makarska.

Predstava "E moj Jere"
2025-01-15 20:00
E, moj Jere naziv je predstave Gradskog kazališta mladih u Splitu, autora i redatelja Siniše Novkovića, a gostuje u Apfel Areni 15. siječnja 2025. godine u 20:00 sati.
Predstava je to koja progovara o identitetu, o jednoj zajednici, o jednoj obitelji i obiteljskim odnosima koji su sami po sebi složeni, nerijetko smiješni, ozbiljni pa tragikomični ili obratno. Naši likovi se predstavljaju jedan po jedan u međusobnim susretima tražeći svatko svoje mjesto pod suncem u vlastitoj istini koja na kraju postaje opća. Kroz prisutnost svetoga Jerolima u različitim situacijama naših protagonista otkrivaju se njihovi životi puni različitosti te reakcije koje u navalama smijeha ipak protresu ono najvažnije – emocije i dovode do onih ključnih bez kojih bi ljudski životi imali sasvim drugačiji smisao. Ovo je put na kojem se isprepliću ljubav prema rodnom kraju, ljubav prema istini, prema bližnjemu i prema važnosti suživota u ljubavi koja je rezultat razumijevanja, ali i nadahnuća.
Kako Jerolim, ili naš Jere, raspliće ovu priču otkrijte u novoj predstavi Gradskog kazališta mladih i nasmijte se od srca, ali ga i ispunite lijepim emocijama.
Generalni pokrovitelj predstave je Splitsko-dalmatinska županija.ULOGE:
Filip Radoš
Matija Grabić
Nada Kovačević
Ana Gruica Uglešić
Denis Tomić
Maro Drobnić
AUTORSKI TIM:
Autor teksta:Siniša Novković
Redatelj:Siniša Novković
Stručni suradnik:Goran Golovko
Koproducent:Davor Pavić
Obabir glazbe:Siniša Novković
Scenograf:Ozren Bakotić
Kostimografkinja:Tina Vukasović Đaković
Scenski pokret:Ana Gruica Uglešić
Izrada scenografije:Boris Križanović
Oblikovanje svjetla:Boris Stanić
Izrada rekvizite:Marino Vukasović
Garderoba:Ružica Lerotić
Majstor tona:Tomislav Topić
Voditelj tehnike:Siniša Čović
Fotografija:Ivan Gudić
Grafička obrada:Pavle Sviličić @Parallel design

Ulaznice su dostupne na Info pultu Apfel Arene po cijeni od 15€

Nosferatu
2025-01-16 19:00
2h 13m – US
Vizionarski redatelj Robert Eggers (“The VVitch”, “Lighthouse”, “The Northman”) donosi novu, ambicioznu interpretaciju klasika Nosferatu, gotičku priču o opsjednutosti između mlade žene i drevnog transilvanijskog vampira koji je uhodi.
Njemačka, 1838. godine: Ellen je mlada žena koju od djetinjstva proganjaju uznemirujući snovi. Zaručena je za mladog pravnika Thomasa Huttera koji prije vjenčanja putuje u Karpate kako bi tajanstvenom grofu Orloku pomogao kupiti zemljište u Engleskoj. Za vrijeme Hutterova boravka u Orlokovu zamku, Ellen počinju mučiti košmari neviđenog intenziteta.
Glavne uloge u filmu tumače Lily-Rose Depp, Nicholas Hoult, Bill Skarsgård, Aaron Taylor-Johnson i Willem Dafoe.

Ulaznice su dostupne u prodaji na info pultu i online putem Kino Mediteran Makarska.

Ljubav u Mumbaiju
2025-01-18 19:00
1h 58m – FR, US, SW
Nježna i emotivna romantična drama dobitnik je nagrade Grand Prix na festivalu u Cannesu, čime je postala prvi indijski film nagrađen na ovom najprestižnijem filmskom festivalu na svijetu. Najbolji je film godine po izboru uglednih časopisa “Sight & Sound” i “The New York Times”.
Radnja filma fokusirana je na dvije cimerice koje zajedno rade u gradskoj bolnici, glavnu medicinsku sestru Prabhu i novopridošlu sestru Anu. Prabhi se počinje upucavati doktor iz bolnice premda ona već ima supruga, iz dogovorenog braka, koji živi u dalekoj Njemačkoj, a Anu se nalazi u romantičnoj vezi s Muslimanom kojeg skriva od svoje stroge obitelji.
Redateljica Payal Kapadia u ovoj poetskoj filmskoj priči jednakim sjajem prikazuje vrevu velegrada i mir priobalnog sela, uz vrhunske glumačke nastupe i impresivnu fotografiju.
Svjetski kritičari složni su da se radi o modernom remek djelu, filmu koji će svojom toplinom i humanizmom osvojiti srca te ostati dugo u mislima gledatelja.

Ulaznice su dostupne u prodaji na info pultu i online putem Kino Mediteran Makarska.

Pinokio: Istinita priča - SINK
2025-01-19 17:00
1h 34m – RU, HU
Mladi Pinokio, kojeg je oživio briljantni drvodjelac Maestro Geppetto, bježi iz majstorove kuće željan upoznati svijet. Nailazi na putujući cirkus pod vodstvom lukavog Modjafocca koji ga pretvara u lutka koji govori. Kao glavna atrakcija cirkuskih predstava, Pinokio puni dvorane u svakom gradu, ne znajući da u to vrijeme Modjafoccovi pomoćnici pljačkaju kuće posjetitelja…
Temeljen na jednoj od najpoznatijih bajki na svijetu, uz koju već desetljećima odrastaju generacije djece iz cijelog svijeta, film prati avanture čarobnog lutka i prikazuje njegovu transformaciju u pravog čovjeka.

Ulaznice su dostupne u prodaji na info pultu i online putem Kino Mediteran Makarska.

Predstava za djecu Robot Roko i zlatno srce
2025-01-22 17:00
Predstava Produkcije Z koja gostuje u Apfel Areni u srijedu 22. siječnja 2025. godine u 17:00 sati. Ovo je priča o robotu Roku koji je bio prisiljen sletjeti na Zemlju zbog kvara na letećem tanjuru. Dječak Josip i njegov tata Miško priskoče u pomoć robotu. Kada nastupi veliko nevrijeme, robot Roko spašava dječaka od stabla koje se rušilo na njega. Predstava je puna zanimljivih preokreta uz 15 zaraznih pjesmica. Glavna pouka ove priče je da se trebamo truditi činiti dobra djela. Ovaj lutkarski mjuzikl namijenjen je djeci starijoj od 3 godine. Ulaznice su dostupne na Info pultu Apfel Arene po cijeni od 6 €.

Kad svane dan
2025-01-23 19:00
1h 20m – IS, NL, HR
Filmu prethodi projekcija hrvatskog kratkometražnog filma “Čovjek koji nije mogao šutjeti” (14′), redatelja Nebojše Sljepčevića, nagrađenog Zlatnom palmom za najbolji kratkometražni film na festivalu u Cannesu.
“Kad svane dan”
Mladić Didi odlučio je rasplesti svoj ljubavni trokut: reći će djevojci Klari da se zaljubio u drugu djevojku, Unu. No putem gubi život u prometnoj nesreći. Boreći se s gubitkom, Una upoznaje Klaru koja i dalje vjeruje da je bila Didijeva jedina ljubav. Dvije djevojke se zbližavaju, no jedna od njih ne zna istinu…
Dirljiva drama islandskog redatelja i scenarista Rúnara Rúnarssona, ujedno manjinska hrvatska koprodukcija, premijerno je prikazana kao film otvaranja programa “Un Certain Regard” filmskog festivala u Cannesu.

Ulaznice su dostupne u prodaji na info pultu i online putem Kino Mediteran Makarska.

Potpuni neznanac
2025-01-25 19:00
2h 21m – US
Timothée Chalamet glumi i pjeva kao Bob Dylan u filmu redatelja Jamesa Mangolda (Logan, Ford V Ferrari, Walk The Line), jedinstvenoj istinitoj priči o usponu jednog od najikoničnijih kantautora u povijesti.
New York, ranih 1960-ih. Na margini vibrantne glazbene scene i burnih kulturnih previranja, zagonetni 19-godišnjak iz Minnesote stiže u West Village s gitarom i revolucionarnim talentom, predodređen da promijeni tijek američke glazbe. Dok kreće prema vrhuncu karijere, postaje nemiran zbog folk pokreta te, odbijajući biti definiran, donosi kontroverznu odluku koja odjekuje diljem svijeta.

Ulaznice su dostupne u prodaji na info pultu i online putem Kino Mediteran Makarska.

Medvjedić Paddington u džungli - SINK
2025-01-26 17:00
1h 46m – UK, FR
Prepun Paddingtonove prepoznatljive kobinacije humora i šarma, novi film prikazuje voljenog medvjedića izgubljenog u džungli u uzbudljivoj pustolovini.
Kada Paddington otkrije da je njegova voljena teta Lucy nestala iz doma za umirovljene medvjede, on i obitelj Brown kreću u divljinu Perua potražiti je, a jedini trag do nje je mjesto označeno na zagonetnoj karti. Odlučan u namjeri da riješi misterij, Paddington kreće u uzbudljivu potragu kroz amazonske prašume kako bi pronašao svoju tetu… a možda otkrije i jedno od najlegendarnijih blaga na svijetu!

Ulaznice su dostupne u prodaji na info pultu i online putem Kino Mediteran Makarska.

Ligin koncert
2025-01-27 20:00
Liga protiv raka Makarska Rivijera obilježava svoj prvi rođendan i simbolično za vas na Dan mimoza, 27. siječnja organiziraju koncert. Ulaznice za koncert dostupne su na Info pultu Apfel Arene kao i donacijska kutija Udruge ukoliko svojom donacijom želite podržati njihov rad.
Na koncertu nastupaju:
Klapa Rišpet
Klapa Fjoret
Klapa Mirabela
Klapa Srdela
Klapa Zvizdan
Tenor Vladimir Garić uz glasovirsku pratnju Ivana Peraka
Zbor Napredak
DOBROVOLJNI PRILOG Ulaznice dostupne na Info pultu.

Rizičan let
2025-01-30 19:00
1h 31m – US
Novi napeti triler nagrađivanog glumca i redatelja Mela Gibsona (“Hrabro srce”, “Apocalypto”, “Greben spašenih”), s Markom Wahlbergom u glavnoj ulozi.
Pilot Daryl Booth zadužen je za prijevoz FBI agentice Madelyn Harris i zaštićenog svjedoka Winstona koji svjedoči protiv mafijaške obitelji s kojom je radio u prošlosti. Dok prelaze divljinu Aljaske, tenzije rastu, a povjerenje je na testu, jer u avionu nisu svi onakvi kakvima se predstavljaju.

Ulaznice su dostupne u prodaji na info pultu i online putem Kino Mediteran Makarska.

PRAČOVJEK
2025-01-31 20:00
NAJDUGOVJEČNIJI ONE MAN SHOW NA BROADWAYU KONAČNO MAKARSKOJ!
„Pračovjek“ nudi odgovore na vječni rat spolova – stereotipne, ali opet istinske razlike između muškaraca i žena od prapovijesti do danas. Kroz mnoštvo transformacija i izuzetno glumačko umijeće hrvatski ”Pračovjek” Peđa Gvozdić nasmijat će vas, podučiti i pomiriti nepomirljivo.
“Defending the Caveman“ najdugovječniji je one man show u povijesti Broadwaya i Las Vegasa te je postigao svjetski uspjeh. Urnebesna komedija, autora Roba Beckera, je tijekom godina izvođenja osvojila srca milijuna ljudi diljem svijeta. “Pračovjek” je do sada preveden na 25 jezika te je izveden u više od 52 zemlje, a sam autor je tijekom trogodišnjeg razdoblja proučavao psihologiju, sociologiju i prapovijest kako bi napisao komediju o odnosu i razlikama muškaraca i žena od prapovijesti do danas.
Ulaznice su dostupne na Info pultu Apfel Arene po cijeni od 12€.

Parthenope
2025-02-01 19:00
2h 16m – IT
Novi film Oskarom nagrađenog redatelja Paola Sorrentina (“The Great Beauty”, “Youth”, “The Hand of God”) premijerno je prikazan u službenoj konkurenciji festivala u Cannesu.
Rođena u moru u blizini Napulja, Parthenope traga za srećom kroz duga ljeta svoje mladosti, zaljubivši se u svoj rodni grad i njegove mnogobrojne nezaboravne likove. Vizualno očaravajuća i duboko romantična priča o jednom iznimno neobičnom životu.

Ulaznice su dostupne u prodaji na info pultu i online putem Kino Mediteran Makarska.

Mali Alan - SINK
2025-02-02 17:00
1h 25m – DK
Poslije razvoda roditelja, mali Alan mora se preseliti u potpuno novi grad. U očajničkoj potrazi za novim prijateljima, zbližava se sa starijim susjedom koji je opsjednut vanzemaljcima. Kad se na Zemlju sruši vanzemaljka Britney, koja posjeduje telepatske moći, oni joj pomažu da se vrati kući te se među njima stvara jedinstveno prijateljstvo.

Ulaznice su dostupne u prodaji na info pultu i online putem Kino Mediteran Makarska.

Ljubav boli
2025-02-06 19:00
1h 30m – US
Marvin, uspješni i simpatični trgovac nekretninama iz Milwaukeeja, jednoga dana zaprima misterioznu grimiznu omotnicu koju mu šalje njegova bivša “suradnica u zločinu” Rose. Progonjen od strane svog brata, čuvenog kriminalca, ponovno je gurnut u svijet nemilosrdnih ubojica i dvostrukih prijevara kojem je nekoć pripadao te je prisiljen suočiti se s prošlošću kojoj nikada nije istinski pobjegao.
Originalna akcijska komedija redateljski je prvijenac Jonathana Eusebija, nekadašnjeg kaskadera i suradnika na brojnim akcijskim hitovima. Glavnu ulogu u filmu tumači talentirani glumac Ke Huy Quan nagrađen Oskarom za izvedbu u filmu “Everything Everywhere All at Once”.

Ulaznice su dostupne u prodaji na info pultu i online putem Kino Mediteran Makarska.
